**Všetkým záujemcom**

***Váš list číslo/zo dňa Naše číslo Vybavuje/linka Nitra***

 M.Daniš/+421 37 6502 272 25.5.2021

Vec

**Výzva na predloženie ponúk**

**1. Identifikácia verejného obstarávateľa:**

Názov: Mesto Nitra

Adresa: Štefánikova trieda 60, 950 06 Nitra

IČO: 00308307

IČ DPH: SK2021102853

**Kontaktná osoba:**

Vo veciach procesu zadávania zákazky - Ing. Miroslav Daniš; +421 37 6502 272; danis.miroslav@msunitra.sk

Vo veciach predmetu zákazky – Mgr. Diana Lichardusová; +421 37 6502 313; Diana.Lichardusova@msunitra.sk

**2. Názov zákazky:**

„**Elektroinštalačné práce na Mestskej tržnici v Nitre**“

**3. Typ zákazky a druh postupu:**

**Typ zákazky:** Civilná zákazka s nízkou hodnotou na uskutočnenie prác.

**Druh postupu zadávania zákazky:** Podľa §117 zákona č. 343/2015 Z. z. o verejnom obstarávaní (ďalej len „zákon o verejnom obstarávaní“).

**4. Typ zmluvy:**

Rámcová zmluva o dielo na uskutočnenie prác.

**5.Miesto dodania:**

k.ú. Nitra, objekt Mestskej tržnice, Štefánikova trieda 50, Nitra

**6. Opis predmetu zákazky:**

**Elektroinštalačné práce na Mestskej tržnici v Nitre**

Vykonávanie elektroinštalačných prác v objekte Mestskej tržnice na Štefánikovej triede 50 v Nitre, ktorého vlastníkom je Mesto Nitra, a to:

* dodanie a výmena svietidla
* dodanie a výmena vypínača
* dodanie a výmena štartéra
* dodanie a výmena trubice
* dodanie a výmena zásuvky
* dodanie a výmena ističa
* dodanie a výmena svietidla na nádvorí
* dodanie a výmena žiarovky na nádvorí
* oprava ističa
* oprava zásuvky
* oprava svietidla na chodbách
* cena práce 1 hodiny – nekryté v cenníku
* práca s plošinou 1 hodina
* odborná prehliadka a odborná skúška bleskozvodového zariadenia / cena za 1 zvod
* periodická správa o odbornej prehliadke a odbornej skúške el. zariadení, správa o revízii el. zariadenia / cena za 1 vývod

**CPV kód:**

45310000-3 Elektroinštalačné práce

45311200-2 Elektroinštalačné práce v neobytných budovách

Bližšie informácie k predmetu zákazky: Mgr. Diana Lichardusová

**7. Rozsah ponuky – predpokladaná hodnota zákazky:**

Predpokladaná celková hodnota zákazky: do 20 000,- € bez DPH

**8. Variantné riešenia a možnosť rozdelenia zákazky:**

Ponuka s variantným riešením nebude prijatá.

Uchádzač predloží ponuku na celý súbor predmetu zákazky podľa prílohy č. 3 tejto výzvy – výkaz cenovej ponuky.

**9. Podmienky účasti:**

- **Osobné postavenie**

a) podľa § 32 ods.1 písm. e) zákona o verejnom obstarávaní musí uchádzač preukázať, že je oprávnený uskutočňovať stavebné práce ako je predmet zákazky.

*Uvedené ustanovenie sa preukazuje v súlade s § 32 ods. 2 písm. e) zákona o verejnom obstarávaní doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.*

b) podľa § 32 ods. 1 písm. f) zákona o verejnom obstarávaní musí uchádzač preukázať, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

*Uvedené ustanovenie sa preukazuje v súlade s § 32 ods. 2 písm. f) doloženým čestným vyhlásením.*

Uchádzač alebo záujemca nie je povinný predkladať doklady podľa § 32 ods. 2 písm. e), nakoľko verejný obstarávateľ je oprávnený použiť údaje z informačných systémov verejnej správy podľa osobitného predpisu. **Uvedené platí iba v prípade, že uchádzač má sídlo alebo miesto podnikania v Slovenskej republike.**

* **Ekonomické a finančné postavenie**

Nepožaduje sa.

* **Technická alebo odborná spôsobilosť**

Zoznam a krátky opis podmienok, odôvodnenie primeranosti každej určenej podmienky:

Podľa § 34 ods. 1 písm. b) ZVO

Technická spôsobilosť alebo odborná spôsobilosť sa preukazuje podľa druhu, množstva, dôležitosti alebo využitia dodávky tovaru, stavebných prác alebo služieb doloženým jedným alebo niekoľkými z týchto dokladov:

- zoznamom prác na predmete rovnakom, alebo obdobnom, ako je predmet zákazky uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia prác; zoznam musí byť doplnený potvrdením o uspokojivom vykonaní prác a zhodnotení uskutočnených prác podľa obchodných podmienok, ak odberateľom

1.) bol verejný obstarávateľ alebo obstarávateľ podľa tohto zákona, dokladom je referencia,

2.) bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

Minimálna požadovaná úroveň štandardov:

Uchádzač predloží Zoznam uskutočnených prác za predchádzajúcich päť rokov od vyhlásenia verejného obstarávania (ďalej v tomto bode aj ,,rozhodné obdobie“), ktorým preukáže, že uskutočnil práce na predmete rovnakom alebo obdobnom ako je predmet zákazky pričom minimálne jedna takto definovaná práca bola v hodnote rovnakej alebo vyššej ako 2 000,- EUR bez DPH.

Odôvodnenie primeranosti podmienky účasti:

Verejný obstarávateľ považuje za nevyhnutné, aby záujemca preukázal dostatočné skúsenosti s realizáciou prác na predmete rovnakom alebo obdobnom ako je predmet zákazky, predovšetkým z hľadiska rozsahu a náročnosti predmetu zákazky, tak aby sa v absolútnej miere eliminoval akýkoľvek nežiaduci vplyv, ktorý by mohol negatívnym spôsobom ovplyvniť riadne plnenie zákazky. Uchádzač zároveň splnením tejto podmienky účasti verejnému obstarávateľovi preukáže, že je technicky schopný a spôsobilý zabezpečiť dostatočné kapacity na zrealizovanie predmetu zákazky z kapacitného a odborného hľadiska.

**10. Lehota dodania:**

Trvanie: Zmluva sa uzatvára na dobu určitú, a to od nadobudnutia účinnosti tejto zmluvy do doby, kedy úhrnná výška ceny za príslušné čiastkové plnenia, na základe samostatných písomných objednávok, dosiahne výšku **20.000,- EUR bez DPH**, najneskôr však do dvoch rokov od termínu účinnosti rámcovej zmluvy o dielo.

**11. Lehota na predloženie ponuky do :**

4.6.2021 do 10:00 hod.

Po uplynutí tejto lehoty nebude ponuka prijatá, ale zostane neotvorená súčasťou dokumentácie k zadávaniu zákazky.

**Ponuky možno predložiť elektronicky v systéme JOSEPHINE (http://www.josephine.probiz.com).**

JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

Verejný obstarávateľ bude pri komunikácii s uchádzačmi resp. záujemcami postupovať prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

Verejný obstarávateľ odporúča záujemcom/uchádzačom, aby si prečítali zverejnený manuál JOSEPHINE (<https://josephine.proebiz.com>) – skrátený návod Účastník, v ktorom sa dozvedia všetky podstatné informácie pre prácu so systémom JOSEPHINE. Manuál sa nachádza na základnej stránke josephine.proebiz.com vpravo hore (knižnica manuálov a odkazov).

**12. Obsah ponuky:**

Ponuka musí byť predložená v slovenskom/českom jazyku prípadne úradne preložená do slovenského jazyka.

**Ponuka musí obsahovať:**

1. Vyplnené a podpísané Identifikačné údaje uchádzača v rozsahu (obchodné meno, sídlo, IČO, DIČ, IČ DPH, telefónny kontakt, e-mailový kontakt, bankové spojenie, IBAN) (Príloha č.1);
2. Vyplnené a podpísané Čestné vyhlásenie podľa § 32 ods. 1 písm. f) zákona o verejnom obstarávaní (Príloha č. 2);
3. Podpísaný Návrh uchádzača na plnenie kritérií – kompletne vo všetkých položkách vyplnený výkaz, ktorý je prílohou tejto výzvy na predloženie ponuky. (Príloha č. 3);
4. Doplnený a podpísaný Návrh zmluvy. (Príloha č. 4);
5. Zoznam uskutočnených prác za predchádzajúcich päť rokov od vyhlásenia verejného obstarávania, ktorým preukáže, že uskutočnil práce na predmete rovnakom alebo obdobnom ako je predmet zákazky, pričom minimálne jedna takto definovaná práca bola v hodnote rovnakej alebo vyššej ako 2 000,- EUR bez DPH.

**13. Vyhodnotenie ponúk:**

Otváranie a vyhodnocovanie ponúk sa uskutoční v sídle verejného obstarávateľa.

Po vyhodnotení predložených ponúk bude úspešnému uchádzačovi oznámené, že jeho ponuka sa prijíma a bude s ním podpísaná zmluva. Neúspešným uchádzačom bude zaslaná informácia o neúspechu ich ponuky s informáciou o identifikácii úspešného uchádzača a jeho návrhu na plnenie kritérií.

**14. Kritériá na vyhodnotenie ponúk:**

Hodnotiace kritérium je:

**- najnižšia cena za celý súbor predmetu zákazky podľa prílohy č. 3 tejto výzvy – výkaz cenovej ponuky** s DPH podľa vyplneného a potvrdeného výkazu cenovej ponuky (príloha č. 3), ktorý musí byť kompletne vyplnený vo všetkých položkách.

(Poznámka: u platcu DPH sa hodnotí cena vrátane DPH, u neplatcu DPH sa hodnotí cena celková.)

Uchádzač, ktorého ponuka splní podmienky a požiadavky verejného obstarávateľa a bude mať najnižšiu cenu, bude vyhodnotená ako úspešná. S úspešným uchádzačom bude uzatvorená zmluva, ktorej návrh je prílohou tejto výzvy. Neúspešným uchádzačom bude oznámené, že ich ponuka nebola prijatá a bude im oznámená identifikácia úspešného uchádzača s jeho návrhom na plnenie kritérií.

**15. Elektronická aukcia:**

Elektronická aukcia sa nepoužije.

**16. Dôvody na zrušenie súťaže:**

- nebola predložená ani jedna ponuka;

- ani jeden uchádzač nesplnil všetky podmienky „Výzvy“;

- zmenili sa okolnosti, za ktorých bola súťaž vyhlásená;

- verejný obstarávateľ môže zrušiť použitý postup zadávania zákazky aj v prípade, že ponuka úspešného uchádzača prevyšuje predpokladanú hodnotu zákazky;

- verejný obstarávateľ môže zrušiť použitý postup zadávania zákazky aj v prípade, že bola predložená iba jedna ponuka.

**17. Ďalšie informácie:**

- Verejný obstarávateľ neposkytne preddavkovú platbu.

- Verejný obstarávateľ nesmie uzavrieť zmluvu, koncesnú zmluvu alebo rámcovú dohodu s uchádzačmi, ktorí majú povinnosť zapísať sa do registra partnerov verejného sektora podľa zákona č. 315/2016 Z.z. a nie sú zapísaný v registri partnerov verejného sektora!

- V prípade, ak sa v súťažných podkladoch uvádza konkrétny typ výrobku, výrobca, výrobný postup, značka, patent, krajina alebo miesto pôvodu alebo výroby možno predložiť aj ekvivalent v súlade so zákonom NR SR č. 343/2015 Z. z. o VO.

V Nitre dňa 25.5.2021

Príloha: č. 1 – Identifikačné údaje uchádzača;

 č. 2 – Čestné vyhlásenie;

 č. 3 – Návrh na plnenie kritérií - výkaz cenovej ponuky;

 č. 4 – Návrh zmluvy.